CELEX: 62011CN0453
Language: el
Date: 2011-09-02 00:00:00
Title: Υπόθεση C-453/11 Ρ: Αναίρεση που άσκησε στις 6 Ιουλίου 2011 η Timehouse GmbH κατά της αποφάσεως που εξέδωσε το Γενικό Δικαστήριο (τρίτο τμήμα) στις 2 Σεπτεμβρίου 2011 στην υπόθεση T-235/10, Timehouse GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/10
            
         Αναίρεση που άσκησε στις 6 Ιουλίου 2011 η Timehouse GmbH κατά της αποφάσεως που εξέδωσε το Γενικό Δικαστήριο (τρίτο τμήμα) στις 2 Σεπτεμβρίου 2011 στην υπόθεση T-235/10, Timehouse GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-453/11 Ρ)
   2011/C 340/16
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Timehouse GmbH (εκπρόσωπος: V. Knies, Rechtsanwalt)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την από 6 Ιουλίου 2011 απόφαση του Δικαστηρίου της Ευρωπαϊκής Ένωσης στην υπόθεση T-235/10 καθώς και να ακυρώσει την από 11 Μαρτίου 2010 απόφαση του πρώτου τμήματος προσφυγών στην υπόθεση R 0942/2009-1·
            
         
               —
            
            
               επικουρικώς, να αναιρέσει στο σύνολό της την από 6 Ιουλίου 2011 απόφαση του Γενικού Δικαστηρίου (T-235/10) και να αναπέμψει την υπόθεση στο Γενικό Δικαστήριο, προκειμένου αυτό να αποφανθεί εκ νέου επ' αυτής και να εκδώσει νέα απόφαση λαμβάνοντας υπόψη την κρίση του Δικαστηρίου της Ευρωπαϊκής Ένωσης καθώς και να καταδικάσει την αναιρεσείουσα στα δικαστικά έξοδα της αναιρετικής διαδικασίας.
            
         
      Λόγοι αναιρέσεως και κύρια επιχειρήματα
   
   Το Δικαστήριο της Ευρωπαϊκής Ένωσης δεν εφάρμοσε ορθώς κατά την αξιολόγηση του διακριτικού χαρακτήρα το κρίσιμο δυνάμει του άρθρου 7, παράγραφος 1, αριθμός 2, του Κανονισμού (ΕΚ) 207/2009 (1) κριτήριο της συνολικής εντυπώσεως που προκαλεί το επίμαχο σήμα υπ.αρ. 7 378 888 για τα καλυπτόμενα από την καταχώριση προϊόντα «είδη χρυσοχοΐας, είδη ωρολογοποιίας και άλλα χρονομετρικά όργανα», καθόσον, προκειμένου να αιτιολογήσει την απόφασή του εξέτασε απλώς και μόνον την έλλειψη διακριτικού χαρακτήρα των στοιχείων που συνθέτουν το σήμα. Συνάγοντας από τη φερόμενη έλλειψη διακριτικού χαρακτήρα των μεμονωμένων στοιχείων που συνθέτουν το προς καταχώριση σήμα υπό το πρίσμα της συνολικής εντυπώσεως που αυτό προκαλεί ότι το προς καταχώριση σήμα στερείται διακριτικού χαρακτήρα, η προσβαλλόμενη απόφαση βασίστηκε στην ανεπίτρεπτη εικασία/παραδοχή ότι ο συνδυασμός των συστατικών στοιχείων ενός σήματος, τα μεμονωμένα στοιχεία του οποίου στερούνται διακριτικού χαρακτήρα, δεν είναι δυνατό να του προσδώσει διακριτικό χαρακτήρα. Δεδομένου ότι το σήμα συνολικώς ιδωμένο έχει διακριτικό χαρακτήρα, η επικυρωθείσα από την απόφαση του Δικαστηρίου της Ευρωπαϊκής Ένωσης απόφαση του τμήματος προσφυγών είναι παράνομη.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)